De er alle små og slanke samt har glatte og blanke skæl. Farverne i denne famillie er ved de fleste individer blegrøde eller sølvgrå, men nogle er mørkere. Deres tænder er udelukkende placeret i underkæben mens overkæben er stiv. Slanger af denne familie har desuden veludviklede bækkenringe i modsætning til andre slangefamilier, og nogle har underudviklede baglemmer i form af sporer. Deres øjne er små og dækket af et skæl, men nogle arter er dog blinde. Falske ormeslanger mangler den venstre lunge og hunnerne mangler deres venstre æggeleder. Denne slangefamilie omfatter flere af verdens mindste slangearter, deriblandt den hidtil mindste, Leptotyphlops carlae, der er fundet på Barbados.  Levevis Falske ormeslanger lever under jorden hvor deres føde består termitter og termitlarver. De spiser deres føde ved at gribe om byttet med deres mund hvorefter de presser på termittens bløde krop for at presse kropsvæsken ud. Nogen falske ormeslanger (måske dem alle) producerer feromoner som beskytter dem mod angreb af soldatertermitterne.  Forplantning Man ved ikke meget om falske ormeslangers forplantning, men de synes at være æglæggende. Mange arter er dog endnu ikke blevet afklaret om de er eller ej.  Udbredelse Falske ormeslanger lever stort set over alt på jorden hvor der også findes termitter. det vil sige Nordamerika, Mellem- og Sydamerika, Afrika, Arabien og Mellemøsten.